Die sentrum het sy deure op 17 Januarie oopgemaak. Tammy Kleynhans, onderwyseres en bestuurder van die sentrum, het gevoel dat daar 'n behoefte vir so tipe sentrum is.
Sy sê: "Ek wou nog altyd met kinders met spesiale behoeftes gewerk het. Ek het in Londen, Engeland by 'n baie groot skool gewerk wat voorsiening maak vir kinders met spesiale behoeftes.
Sy beskik oor 'n graad in onderwys en het in Suid-Afrika as primêre onderwyseres gewerk. Verlede jaar het sy reeds tot die besef gekom dat dit tyd is om haar droom waar te maak.
"Elke kind moet sy eie onderrigplan hê. Wanneer die ouers sê dat hulle kind nie by 'n tafel kan sit nie word dit deel van daardie kind se leerplan.
Omdat die sentrum nie-winsgewend is nie het hulle borge nodig. Indien jy meer wil uitvind skakel Tammy by 082 898 4246 of stuur 'n e-pos na tammy@small-dreams.co.za.